Ambassador Xasan Hirad Yaasiin, ayaa sidan ku sheegay wareysi gaar ah oo uu siiyey warbaahinta Al-Ain, kaas oo dhinaca kalena noqonaya markii ugu horeysay ee uu Safiirka Somaliland ee Imaaraatka Carabtu warbaahinta la hadlo, waxaanu sidoo kale sheegay in soddonkii sannadood ee u dambeeyay uu dalka imaaraatka Carabtu ahaa marinka keliya ee ganacsi ee ay Somaliland lahayd, sidaas darteedna la odhan karin xidhiidhka labada dal u dhexeeyaa inuu yahay mid cusub, balse uu yahay mid taariikh dheer leh.
